رحمت یاغیشینی یاغدی اوستومه
منی منلیگیمه قایتاران بولوت
یولوما چیراق دیر ، شعریمه ایلهام
منی شنلیگیمه قایتاران بولوت
اونون اوجالیغین داغلار بیلیردی
قامتین ایمه دی نه کدر ، نه غم
نانجیب ظالیمه ، قودوز دوشمنه
بولوت شیمشگینی شاخدی دم به دم
نه گؤزل ایزله دی قورقوت دده نی
ائللره یاییلدی (( سازی نین سؤزو ))
آرادی (( اوغوزو )) گزدی (( بایاتی ))
مقدس ساییلدی (( سازینین سؤزو ))
کیمسه ویقارینا ده یه بیلمه دی
ویقارلی یاشادی اوجا داغ کیمی
ثمر وئردی زامانینا چاغینا
ثمرلی یاشادی بارلی باغ کیمی
قارانلیق گونشی بوروین زامان
(( بولوت )) بولوت اولدو ایلدیریم شاخدی
سهندین سینه سی وولقانا دوندو
ظالیمی اودلارا یاخدی! نه یاخدی!
یانیب یاندیرمادی ظولمون اوجاغین
چکدی قایغی سینی دوغما ائللرین
قلم عصیانینی بیتیرمک ایچون
چکدی آجی سینی ، قارا یئللرین
منده زامانیمین عوصیان سسی یم
هاراییم قوپاجاق سسه دولموشام
خالقیمین آهی یم گؤیه قووزانیب
(( بولوتدان )) دوغولوب (( شیمشک اولموشام )).
شعر: شیمشک شهبازی.
نوشته شده درشنبه پنجم مرداد 1392ساعت
16:42 توسط شاهین| |
azb_Arab pbt_Arab azb_Arab azb_Arab azb_Arab pbt_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab pes_Arab pes_Arab